Public procurement notice: Contract Notice
Published: 2024-11-14
Contract type: Works
Procedure: Open procedure
CPV classification: 45111291 | 45212314 | 71322000: Civil engineering design services | 71356200
Estimated value: 24473476.96 RON
Submission deadline: 2024-12-20
Award criteria: price, quality
EU fund: eu-funds

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Prezenta documentație de atribuire conține cerințele, criteriile, regulile și informațiile necesare pentru a asigura potențialilor ofertanți o informare completă, corectă și explicită cu privire la modul de aplicare a procedurii de atribuire a contractului de achiziție publică având ca obiect prestarea serviciilor de elaborare a documentațiilor tehnico-economice (fazele P.Th, D.E, As-built, inclusiv, dacă va fi cazul, actualizarea documentațiilor necesare obținerii avizelor și acordurilor și a expertizelor tehnice) și realizarea pe baza acestora a lucrărilor pentru reabilitarea și punerea în valoare a monumentului istoric Ansamblul Cetății Bathory, cu asigurarea inclusiv a serviciilor de verificare a proiectului și a serviciilor de asistență tehnică din partea proiectantului.
În acest sens, până la momentul actual au fost elaborate următoarele documentații tehnico-economice: (1) Documentație de avizare a lucrărilor de intervenții (DALI) prin intermediul căreia este identificată soluția tehnico-economică de principiu ce va sta la baza realizării obiectivului de investiții; (2) Documentația tehnică pentru obținerea autorizației de construire (DTAC); (3) Documentația tehnică de organizare a execuției (DTOE); (4) Documentații pentru obținerea avizelor/acordurilor provizorii/de principiu.
Obiectul contractului supus prezentei proceduri constă în achiziționarea serviciilor de proiectare (cum ar fi întocmirea proiectului tehnic de execuție, a detaliilor de execuție, a documentației de proiectare As-built, inclusiv verificarea tehnică de specialitate a proiectului și asistența tehnică din partea proiectantului, iar dacă va fi cazul, se vor actualiza și documentațiile pentru obținerea de acorduri/avize precum și expertizelor tehnice,) și execuția de lucrări (cum ar fi amenajarea terenului, asigurarea utilităților, structură, arhitectură, restaurare, instalații electrice, instalații de curenți slabi, instalații termice, instalații sanitare, sisteme de limitare și stingere a incendiilor, inclusiv furnizarea, montarea și punerea în funcțiune a dotărilor, utilajelor și echipamentelor tehnologice) pentru reabilitarea monumentului istoric Ansamblul Cetății Bathory.
Plecând de la propunerile tehnice și arhitecturale formulate în cuprinsul DALI și având în vedere informațiile din cadrul celorlalte documentații întocmite până la acest moment este necesară elaborarea unei documentații tehnice complete și coerente care să expliciteze și să detalieze cele mai potrivite soluții tehnice si constructive privind reabilitarea monumentului istoric. 
Orice operator economic interesat are dreptul de a solicita clarificări sau informații suplimentare în legătură cu documentația de atribuire. În măsura în care solicitările de clarificare sunt primite cu cel puțin 20 zile înainte de termenul limită stabilit pentru depunerea ofertelor, autoritatea contractantă va răspunde în mod clar și complet tuturor acestor solicitări de clarificare în a 11-a zi înainte de termenul stabilit pentru depunerea ofertelor.
Cerința 1
Ofertantul, ofertantul asociat, terțul susținător, subcontractantul nu trebuie să se încadreze în situațiile prevăzute la art. 164 din Lg. 98/2016. Se va prezenta Cazierul judiciar pentru operatorul economic și Cazierul judiciar pentru persoanele menționate la art. 164 al. (2) din Lg. 98/2016, aflate în termen de valabilitate la data prezentării.

Cerința 2
Ofertantul, ofertantul asociat, terțul susținător, subcontractantul nu trebuie să se încadreze în situațiile prevăzute la art. 165 din Lg. 98/2016. Se vor prezenta Certificatul eliberat de Administrația Finanțelor Publice și Certificatul eliberat de Autoritățile Publice Locale valabile la data prezentării și din care să rezulte faptul că operatorul economic nu are datorii restante către bugetul de stat și local cu precizarea că, pentru sediile secundare/punctele de lucru se poate prezenta o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat.

Cerința 3
Ofertantul, ofertantul asociat, terțul susținător, subcontractantul nu trebuie să se încadreze în situațiile prevăzute de art. 167 din Lg. 98/2016.

Cerința 4
Ofertantul, ofertantul asociat, terțul susținător, subcontractantul nu trebuie să se încadreze în situațiile prevăzute de art. 60 alin. (1), lit. d) şi e) din Lg. 98/2016. Până la data limită de depunere a ofertelor se va prezenta Declarația pe propria răspundere privind neîncadrarea în prevederile art. 60 al. (1), lit. d), e) din Lg. 98/2016 - Formularul nr. 3.

Nota 1
Până la termenul limită stabilit pentru depunerea ofertelor, fiecare operator economic participant la procedura de atribuire va completa și prezenta DUAE în scopul de a face dovada preliminară a îndeplinirii cerințelor menționate anterior. Înainte de atribuirea contractului, ofertantul clasat pe primul loc, va prezenta documentele justificative actualizate prin care confirmă îndeplinirea tuturor criteriilor de calificare, în conformitate informațiile prezentate în DUAE.

Nota 2
Ofertantul, ofertantul asociat, terțul susținător și subcontractantul nu trebuie să se afle în conflict de interese cu următoarele persoane cu funcție de decizie din cadrul autorității contractante: Lazăr Mihai Cristian-Primar, Man Cosmin Călin-Viceprimar, Gal Luminița Nicoleta-Secretar General, Kun Bernadett-Șef birou financiar, contabilitate, buget și CFP, Szabo Erno-Csaba-Administrator public, Nicoriciu Lucia-Daniela-Consilier achizitii publice, Busuioc Emilia-Consilier, Balog Crina Georgiana-Consilier, Pop-Gale Mihai-Consilier-Manager de proiect, Galea Georgiana Rodica-Consilier, Belei Carmen-Consilier, Remes Laura-Consilier, Talos-Sabau Mihaela-Iasmina-Consilier, Elena Claudia Vulcu – Reprez. legal al furniz. de serv. auxiliare achiziției.

Nota 3
Pentru a asigura posibilitatea de verificare a modului de îndeplinire a cerinței 4, până la termenul limită stabilit pentru depunerea ofertelor se vor prezenta și documente edificatoare ce conțin informații cu privire la membrii consiliului de administrație/organului de conducere sau de supervizare și la acționarii și asociații fiecărei entități implicate în procedura de atribuire. În situația în care entitatea participantă are acționari sau asociați persoane juridice care dețin drepturi aferente unor acțiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală se vor prezenta și pentru acestea documente edificatoare ce conțin informații cu privire la membrii consiliului de administrație/organului de conducere sau de supervizare și la acționarii și asociații respectivelor societăți. De asemenea, în aplicarea dispozițiilor art. 53 al. (2), (3) din Lg. 98/2016, în situaţia în care forma de organizare a operatorului economic implicat în procedura de atribuire este societate pe acțiuni, cu capital social reprezentat prin acțiuni la purtător, reprezentantul legal al operatorului economic va depune o declaraţie pe propria răspundere cu privire la deţinătorii/beneficiarii reali ai acţiunilor la purtător.

Nota 4
Dovada îndeplinirii obligațiilor de plată a taxelor, impozitelor și contribuțiilor se va face la nivelul societății/companiei, respectiv pentru sediul social și pentru toate sediile secundare/punctele de lucru stabile pentru care contribuabilul i) figurează cu bunuri impozabile și/sau ii) are obligația să solicite înregistrarea fiscală a acestora  ca plătitor de impozit pe venituri din salarii, potrivit Lg. 273/2006 privind finanțele publice locale.

Nota 5
Operatorii economici nerezidenți au dreptul de a prezenta orice documente edificatoare eliberate de autoritățile competente ale țării de origine pentru a demonstra faptul că nu se încadrează în situațiile de excludere prevăzute la art. 164, 165 și 167 din Lg. 98/2016 precum și un certificat de rezidență fiscală (evitarea dublei impuneri) valabil pentru anul calendaristic în curs ori a unui angajament de obținere a acestui document, cel mai târziu până la data semnării contractului.

Nota 6
În ipoteza în care operatorul economic intenționează să beneficieze de prevederile art. 171 din Lg. 98/2016 va preciza în DUAE informațiile relevante sub acest aspect.
Cerința 1 
Operatorii economici ce depun ofertă trebuie să dovedească o formă de înregistrare în condițiile legii din țara de rezidență, să reiasă că operatorul economic este legal constituit, că nu se află în niciuna dintre situațiile de anulare a constituirii precum și faptul că are capacitatea profesională legală de a realiza toate activitățile care fac obiectul contractului. În acest sens vor fi prezentate documente care dovedesc forma de înregistrare a operatorului economic, respectiv Certificatul constatator emis de Oficiul Registrului Comerțului în raza căruia este situat sediul ofertantului sau alte documente echivalente din care să rezulte cel puțin informațiile legate de: structura acționarilor și a reprezentanților legali/împuterniciți, codurile aferente clasei/claselor CAEN specifice activităților desfășurate, modul de organizare și funcționare al operatorului economic, împrejurarea dacă societatea se află în stare de dizolvare, lichidare sau insolvență. Certificatul constatator trebuie să conțină date actuale/reale la momentul prezentării.

Nota 1:
Până la termenul limită stabilit pentru depunerea ofertelor, fiecare operator economic participant la procedura de atribuire va completa și prezenta DUAE în scopul de a face dovada preliminară a îndeplinirii cerințelor menționate anterior. Înainte de atribuirea contractului, ofertantul clasat pe primul loc, va prezenta documente justificative actualizate prin care confirmă îndeplinirea tuturor criteriilor de calificare, în conformitate informațiile prezentate în DUAE.

Nota 2:
Obiectul contractului trebuie să aibă corespondent în codurile aferente claselor CAEN din Certificatul Constatator emis de ONRC, iar ofertantul trebuie să îndeplinească condițiile legale pentru a desfășura activitățile aferente contractului, conform art. 122 din Lg. 265/2022. În cazul persoanelor fizice autorizate se vor prezenta documente din care să rezulte competența acestora de a realiza activitățile care fac obiectul prezentului contract.

Nota 3:
Operatorii economici nerezidenți vor prezenta documente echivalente care dovedesc o formă de înregistrare/ atestare ori apartenență din punct de vedere profesional în condițiile legii din țara de rezidență, din care să rezulte că operatorul economic este adecvat constituit, că nu se află în niciuna din situațiile de anulare a constituirii și că are capacitatea profesională legală de a realiza toate activitățile care fac obiectul prezentului contract în corelare cu cerințele mai sus menționate și reglementările aplicabile în țara de origine/țara în care operatorul economic este stabilit. În situația în care pentru desfășurarea activității legislația națională impune obținerea unei certificări/atestări/autorizări specifice pe teritoriul României, ofertantul va prezenta un angajament ferm din care să rezulte că va întreprinde demersurile necesare pentru a obține certificările/atestările/autorizările recunoscute de autoritățile române și că va prezenta respectivele documente până cel târziu la momentul semnării contractului.